Проект!

Съобщение до средствата за масова информация

*Заглавие*: Правителството прие Постановление, с което се уреждат устройството, организацията и дейността на Консултативния съвет при Изпълнителната агенция за българите в чужбина и воденето, съхраняването и достъпа до електронния регистър с данни за лицата, за които Консултативният съвет при Изпълнителната агенция е установявал български произход

*Съдържание*: На свое заседание Министерският съвет прие Постановление, с което се приемат два подзаконови акта в изпълнение на § 17, т. 1, б. а) от Преходните и Заключителни разпоредби към Закона за изменение и допълнение на Закона за българското гражданство (Обн., ДВ, бр. 21 от 12 март 2021 г.). Първият подзаконов акт е Правилник за устройството, организацията и дейността на Консултативния съвет при Изпълнителната агенция за българите в чужбина. Консултативният съвет е орган, към който ще може да се обърне министърът на правосъдието, когато е необходимо да се изяснят факти и обстоятелства по представените с молбата за придобиване на българско гражданство документи по чл. 15, ал. 2 от Закона за българското гражданство, а именно документи, доказващи наличие на български произход.

Вторият подзаконов нормативен акт е Наредбата за воденето, съхраняването и достъпа до електронния регистър с данни за лицата, за които Консултативният съвет при Изпълнителната агенция за българите в чужбина е установявал български произход. Електронният регистър ще съдържа данни както за лицата, за които Консултативния съвет към Изпълнителната агенция за българите в чужбина е установил, че имат български произход, така и за лица, за които има вече издавани от Държавната агенция за българите в чужбина удостоверения (от 1 януари 2011 г. до 31 декември 2020 г. по смисъла на § 16 от ПЗР на ЗИД на ЗБГ, Обн., ДВ, бр. 21 от 12 март 2021 г.).